Pandemia e koronavirusit lë në hije votimet paraprake të demokratëve 
Ish-Nënpresidenti Biden rezulton favorit përballë Senatorit Sanders në katër shtetet amerikane ku zhvillohen votime paraprake 
Shteti amerikan Ohajo anulloi në minutën e fundit votimet paraprake për shkak të emergjencës së shëndetit publik të shkaktuar nga koronavirusi. Sipas anketimeve në të katër shtetet ku do të zhvilloheshin votimet paraprake, ish-Nënpresidenti Joe Biden vazhdonte të jetë në avantazh, përballë Senatorit të Vermontit Bernie Sanders, ndërkohë që fushata elektorale po merr gjithnjë e më pak vëmendje, për shkak të shqetësimit të publikut për koronavirusin. Shqetësimi për pandeminë e koronavirusit dominoi debatin e së dielës mes kandidatëve Joe Biden dhe Bernie Sanders i zhvilluar në një studio të kanalit CNN në Uashington. Të dy kandidatët kanë kritikuar reagimin e Presidentit Donald Trump në përgjigje të shpërthimit të virusit. Zoti Biden e trajtoi drejtpërsëdrejti çështjen në Delaware: tha zoti Biden. Bernie Sanders foli nga shteti i tij, Vermonti. tha zoti Sanders. Shqetësimet për përhapjen e virusit, si dhe mbyllja e shkollave dhe bizneseve e kanë lënë në hije fushatën e votimeve paraprake, megjithëse Presidenti Trump u përpoq të qetësonte publikun nga Shtëpia e Bardhë. tha Presidenti Trump. Për momentin, tubimet elektorale janë anulluar dhe zoti Sanders bashkëbisedoi me votuesit në mënyrë dixhitale.